**НАЦИОНАЛНА ПЛАТФОРМА**

**„ОБЕДИНЕНИ ЗА УЧЕНЕТО НА ВЪЗРАСТНИ“**

*(мисия, цели и програма)*

1. **МИСИЯ**

Националната платформа „Обединени за ученето на възрастни“ (наречена по-нататък „Платформата“ или „НПОУВ“) е създадена в рамките на проект Проект №: 3761-EPP-1-2015-1-BG-EPPKA3-AL-AGENDA.

Платформата консолидира усилията на заинтересованите страни на национално, областно и местно равнище на управление за изпълнение на европейските и националните цели в сектора за учене на възрастни в България.

Тя е нов подход за съгласуване и акумулиране на личностна, експертна, институционална и организационна енергия, насочена към осъзнати промени в сектора за учене на възрастни за ново качество на работната сила и постигане на икономически растеж.

1. **ЕВРОПЕЙСКИ И НАЦИОНАЛНИ ЦЕЛИ**

*1. Европейски цели:*

Настоящата Платформа допринася за изпълнението на следните европейски приоритети, определени през 2011 г. в Обновената Европейска програма за учене на възрастни, както следва:

1. Превръщане на ученето през целия живот и мобилността в реалност;

2. Подобряване на качеството и ефективността на образованието и обучението;

3. Насърчаване на равнопоставеността, социалното сближаване и активното гражданско участие посредством ученето за възрастни;

4. Засилване на творческия дух и новаторството у възрастните и в учебната им среда;

5. Подобряване на базата знания, свързани с ученето за възрастни, и на мониторинга в този сектор.

През месец декември 2015 г., след извършен преглед на прилагането на Стратегическата рамка за европейско сътрудничество в областта на образованието и обучението („Образованието и обучение 2020“), са формулирани **нови специфични приоритети за ученето на възрастни**, обвързани със съществуващите приоритети от 2011 г. Те са насочени по-конкретно към управлението, предлагането и разпространението, гъвкавостта и достъпа, както и към качеството, както следва:

* *Управление:*осигуряване на съгласуваност на обучението за възрастни с други области на политиката, подобряване на координацията, ефективността и съответствието с потребностите на обществото, икономиката и околната среда, вкл. повишаване, когато е уместно, както на частните, така и на публичните инвестиции;
* *Предлагане и разпространение:*значително увеличаване на предлагането на висококачествено учене за възрастни, по-специално за придобиване на езикова и математическа грамотност и цифрови умения, повишаване на разпространението чрез ефективни информационни кампании, насоки и мотивационни стратегии, насочени към най-нуждаещите се групи;
* *Гъвкавост и достъп:*разширяване на достъпа чрез повишаване на възможностите за учене в процеса на работа и ефективно използване на ИКТ; създаване на процедури за идентификация и оценяване на уменията на нискоквалифицираните възрастни и предоставяне на достатъчно възможности за втори шанс, които да водят до получаването на признати съгласно Европейската квалификационна рамка квалификации за тези, които нямат квалификации от степен 4 по Европейската квалификационна рамка;
* *Качество:*подобряване на осигуряването на качеството, вкл. наблюдението и оценката на въздействието, подобряване на първоначалното и продължаващото обучение на преподавателите за възрастни и събиране на необходимите данни относно потребностите, които действително трябва да бъдат посрещнати, както и начините за това.

*2. Национални цели:*

На национално равнище са дефинирани конкретни приоритети и стратегически цели, определени в Националната стратегия за учене през целия живот за периода 2014-2020 година, приета с РМС № 12 от 10.01.2014 г. Приоритетите в развитието на политиката за учене през целия живот са четири, както следва:

* прилагане на образователен подход, който подпомага развитието на всички учещи и допринася за изграждането на мислещи, можещи и инициативни личности, способни да се справят с промените и несигурността;
* повишаване на качеството на образованието и обучението;
* осигуряване на образователна среда за равноправен достъп до учене през целия живот, за активно социално включване и активно гражданско участие;
* стимулиране на образование и обучение, съобразено с потребностите на икономиката и промените на пазара на труда.

Стратегическите цели на национално равнище са формулирани взаимообвързано с европейските цели за сътрудничество в образованието и обучението и очертават очакваното състояние на системата за учене през целия живот в България, което следва да бъде постигнато до 2020 г. Те са:

* Повишаване на дела на обхванатите в предучилищното възпитание и подготовка деца на възраст от 4 г. до постъпване в първи клас от 87.8% през 2012 г. на 90 % през 2020 г.
* Намаляване на дела на преждевременно напусналите образователната система на възраст от 18 до 24 г. от 12.5% през 2012 г. под 11% през 2020 г.;
* Намаляване на дела на 15 годишните със слаби постижения по:
* четене от 39.4% през 2012 г. на 30% през 2020 г.;
* математика от 43.8% през 2012 г. на 35% през 2020 г.;
* природни науки от 36.9% през 2012 г. на 30.0% през 2020 г.;
* Повишаване на дела на придобилите степен на професионална квалификация в широките области „Информатика”, „Техника”, „Производство и преработка” и „Архитектура и строителство” най-малко на 60% през 2020 г.;
* Повишаване на дела на завършилите висше образование на възраст от 30 до 34 г. от 26.9% през 2012 г. на 36% през 2020 г.;
* Повишаване заетостта на населението на възраст от 20 до 64 г. от 63 % през 2012 г. на 76% през 2020 г .;
* Повишаване на участието на населението на 25-64 навършени години в образование и обучение от 1.5% през 2012 г. на повече от 5% през 2020 г. (4 седмичен референтен период);
* Намаляване на дела на неграмотните:
* сред лицата на възраст 15-19 г. от 2.0% през 2011 г. на 1.5% през 2020 г.;
* сред 20-29 годишните – от 2.3% през 2011 г. на 1.5% през 2020 г.

Изпълнението на цитираните по-горе национални стратегически цели се конкретизира на оперативно равнище чрез годишни планове за действие, като към м. март 2016 г. са приети два плана: за 2014 г. и за 2016 г., а мониторирането им се извършва чрез годишни мониторингови доклади, като към момента е приет Годишен мониторингов доклад за изпълнението през 2014 г. на Националната стратегия за учене през целия живот.

1. **ЦЕЛИ НА ПЛАТФОРМАТА**

**Общата цел** е координиране на действията на представителите на заинтересованите страни на различни равнища на управление в сектора за учене на възрастни в България и концентриране на обществените усилия за повишаване на участието на българските граждани в дейности за учене през целия живот.

**Конкретните цели са:**

* да допринася за изпълнение на приоритетите на Обновената Европейска програма за учене на възрастни от 2011 г. , както и за новите специфични приоритети;
* да осигури надграждане и устойчивост на основните резултати, постигнати от България в областта на координацията, осъществени в изпълнение на Европейската програма за учене на възрастни, вкл. по отношение дейността на националния координатор за учене на възрастни, Националната координационна група за учене през целия живот, областните координатори за учене на възрастни и Националната мрежа за учене на възрастни;
* да допринася за изпълнение на стратегическите цели, определени в Националната стратегия за учене през целия живот за периода 2014-2020 година, чрез обединяване на предприетите действия за ефективно и ефикасно изпълнение на оперативните документи за нейното планиране и отчитане: годишни планове за действие, годишни мониторингови доклади и др.
* да осигури нови канали за взаимодействие на заинтересованите страни на национално, областно и местно равнище на управление, които да въздействат върху качеството на управленските процеси и да подкрепят развитието на институционален капацитет в сектора;
* да стимулира разработването и прилагането на нови видове стратегически и оперативни документи, свързани с изпълнението на политиката за учене на възрастни на областно и местно равнище на управление с цел създаване на условия за предоставяне на разнообразни възможности за учене на всеки български гражданин, независимо от мястото, където живее и работи.

1. **Координационен съвет (КС)**

За вземане на общи решения се изгражда Координационен съвет на НПОУВ,

*1. Структура на Съвета*

Председател на Съвета е националния координатор за изпълнение на Европейската програма за учене на възрастни.

В състава на съвета са включени:

* **трима представители на Националната координационна група за учене през целия живот (НКГУЦЖ)** – по един представител на държавата, национално представените работодателски организации и синдикатите;
* **шест областни координатори** за учене на възрастни – от пилотните области, посочени в Проект №: 3761-EPP-1-2015-1-BG-EPPKA3-AL-AGENDA, които представляват шестте региона в страната;
* **шест представители на Националната мрежа за учене на възрастни -** ръководители на учебни заведения, в които се обучават най-голям брой възрастни – по един от шестте региона на страната.

Административният секретар подготвя материалите за заседанията на Съвета.

*2. Функции на Съвета*

* мониторира и оценява изпълнението на дейностите по Проект №: 3761-EPP-1-2015-1-BG-EPPKA3-AL-AGENDA;
* участва в подготовката, обсъждането и прилагането на стратегически и оперативни документи на областно и местно равнище на управление, разработвани в рамките на Проект №: 3761-EPP-1-2015-1-BG-EPPKA3-AL-AGENDA;
* обсъжда становища, представени на всички равнища на управление във връзка с годишните националните доклади за напредъка в сектора за учене на възрастни, както и актуални въпроси, свързани с развитието на сектора на национално, регионално и местно ниво;
* формулира предложения за подходящото представяне на добри практики, съдържанието на програмата на Дните за учене през целия живот, планирани през 2016 г. и 2017 г., мястото за провеждането им, както и на други други инициативи, заложени в Проект №: 3761-EPP-1-2015-1-BG-EPPKA3-AL-AGENDA

1. **ПРОГРАМА ЗА ОБЕДИНЕНИ ДЕЙСТВИЯ И ГРАФИК ЗА ИЗПЪЛНЕНИЕТО ИМ**

*1. Обединени действия:*

* Запознаване на членовете на Съвета с новите специфични приоритети на Европейската програма за учене на възрастни, с дейностите на национално равнище за периода 2015 – 2017 г., вкл. обсъждане на мисията, целите и обща програма за действие на Платформата – организиране и провеждане на стартиращ двудневен семинар;
* Представяне на мисията, целите и програмата за действие на Платформата за всички нейни структури и участници – организиран и проведен уебинар.
* Организиране и провеждане на три еднодневни работни срещи – една през пролетта на 2017 г. и две през есента съответно на 2016 и 2017 г.
* Организиране и провеждане на три уебинари за всички участници в Платформата (членовете на НКГУЦЖ, областните координатори, членовете на НМУВ), след всяка от трите работни срещи, вкл. представяне и допълнително консултирани на основните теми и материали, обсъждани от Съвета.
* Създаване на специална рубрика: Национална платформа „Обединени за ученето на възрастни“ на интернет страницата на националния координатор за учене на възрастни, в която се публикуват всички списъци и координати на участниците в Платформата, документи, протоколи, новини, галерия, резюмета от дискусии, проведени в рамките на работните срещи, уебинарите и др.
* Осигуряване на условия за комуникация чрез създаване на вътрешен форум на електронната страница на Проект №: 3761-EPP-1-2015-1-BG-EPPKA3-AL-AGENDA.
* Представяне на основните резултати от дейността на Платформата и Съвета на национален форум по Проект №: 3761-EPP-1-2015-1-BG-EPPKA3-AL-AGENDA при приключване на изпълнението на Работната програма на националния координатор за учене на възрастни за периода 2015-2017 г.

*2. График за провеждане на обединените действия*

|  |  |  |
| --- | --- | --- |
| **№**  **по ред** | **Задачи за обединени действия** | **Планов**  **период на изпълнение** |
| 1. | Изграждане на Координационен съвет на НПОУВ | Декември 2015 г. |
| 2. | Разработване на Програма на националната платформа „Обединени за ученето на възрастни | Февруари 2016 г. |
| 3. | Организиране на стартиращ двудневен семинар за членовете на Координационния съвет на Национална платформа „Обединени за ученето на възрастни“ с 20 бр. участници | Март 2016 г. |
| 4. | Организиране на уеббинар за всички структури и участници в Националната платформа „Обединени за ученето на възрастни“**.** | Април 2016 г. |
| 5. | Създаване на нова рубрика на електронната страница на проекта: „Национална платформа 2020“. | Март 2016 г. |
| 6. | Организиране на 3 бр. еднодневни работни срещи – една през пролетта на 2017 г. и две през есента съответно на 2016 и 2017 г. за членовете на Координационния съвет на НПОУВ | Септември 2016 г.  Април 2017 г.  Октомври 2017 г. |
| 7. | Организиране на 3 бр. уеббинари за всички участници в Национална платформа „Обединени за ученето на възрастни след срещите на КС | Септември 2016 г.  Април 2017 г.  Октомври 2017 г. |

1. **ДРУГИ**

Платформата има отворен характер и представлява основа за разширяване на взаимодействието и на заинтересованите страни на национално, областно и местно равнище на управление.

Съветът на Платформата може да формулира, изменя или предлага да отпаднат конкретни обединени действия с оглед конкретните обстоятелства, което следва да се извършва в съответствие с Работната програма на националния координатор за учене на възрастни за периода 2015 – 2017 година, одобрена за изпълнение по проект Проект №: 3761-EPP-1-2015-1-BG-EPPKA3-AL-AGENDA от Изпълнителната агенция по образование, аудиовизия и култура към Европейската комисия.